stanford-oval/wikipedia huggingface dataset:
ארוס (אסטרואיד)
תכונותיו

ארוס הוא אסטרואיד המורכב בעיקרו מסלע - S-type asteroid, כמו בערך 17% מהאסטרואידים במערכת השמש. בשונה מקבוצה זו, רובם הגדול של האסטרואידים, כ-75%, מורכבים מתרכובות פחמן - C-type asteroids.
אורכו של ארוס כ-32 ק"מ, עם רוחב ועובי של כ-11 ק"מ על 11 ק"מ. כתוצאה מכך הוא נחשב בין האסטרואידים הגדולים - השני בגודלו בקבוצת האסטרואידים הקרובים לכדור הארץ.
שנת ארוס, דהיינו משך הזמן שלוקח לו להקיף את השמש, היא בת כ-643 ימים, בערך שנת ארץ ושלושה רבעים. ארוס סובב סביב עצמו ומשלים הקפה אחת, מדי 5.27 שעות.
מסלולו סביב השמש, מרוחק ממנה, בממוצע, פחות ממאדים ויותר מכדור הארץ, אבל זהו רק הממוצע. בשל מסלולו האליפטי עד מאוד, בנקודה הקרובה ביותר שלו לשמש (פריהליון), הוא אמנם מרוחק מהשמש מעט יותר מאשר כדור הארץ (כ-1.1 AU), אך בנקודה הרחוקה (אפהליון), הוא רחוק ממנה אף יותר מאשר המאדים (כ-1.8 AU) ‏(AU = יחידה אסטרונומית = המרחק הממוצע של כדור הארץ מהשמש). סוג מסלול זה מכליל את ארוס בקבוצת האסטרואידים הקרויה אסטרואידי אמור, על שם האסטרואיד אמור, שהיה הראשון שהתגלה מקבוצה זו ואשר זהו אופי מסלולו. סוגי מסלולים אחרים של האסטרואידים מכלילים אותם בהתאמה בקבוצות אחרות, כל אחד על פי מסלולו, למשל אסטרואידי אפולו, אסטרואידי אטן וכו'.
על פי מחקרים מסוימים, קיים סיכוי סביר, שבתוך מיליארד שנים פחות או יותר, יתנגש ארוס בכדור הארץ. עוצמתה הצפויה של התנגשות שכזו, אם תתרחש, תהיה אף גדולה יותר מזו שגרמה ככל הנראה להכחדתם של הדינוזאורים.
הטמפרטורה השוררת על פני ארוס נעה בין 100+ ל- (150-) מעלות צלזיוס, תלוי במרחק מהשמש ובגורמים אחרים. דחיסותו דומה למדי לדחיסותה של הקליפה הסלעית של כדור הארץ - כ-2.4 טון למ"ק.
ראו גם

רשימת אסטרואידים
גופים קטנים במערכת השמש
חגורת האסטרואידים
הערות שוליים

↑  לראשונה: חללית נחתה על אסטרואיד, באתר ynet, 13 בפברואר 2001
↑  orbital evolution of the asteroid Eros and implications for collision with the Earth, Nature 380, 25 April, 1996
| --- | --- |
בקרת זהויות :  NLI: 987007539268705171  GND: 4152852-9  LCCN: sh87007725  VIAF: 246581867   WorldCat (עם VIAF): 246581867 
ארוס משלים סיבוב סביב עצמו כל 5.27 שעות
בארט REC10

| --- | --- |

צלף של לוט"ר אילת עם הבארט REC10
 מידע כללי
 סוג:  קרבין/רובה צלפים חצי-אוטומטי
 תכנון:  חברת הנשק בארט
 מדינה מייצרת:  ארצות הברית ארצות הברית
 יצרן:  חברת הנשק בארט
 מדינות המשתמשות:  ישראל ישראל
 מחיר ליחידה:  2,750 דולר אמריקאי
 מידע טכני
 קליבר:  7.62x51 מ"מ נאט"ו
 פעולה:  רובה חצי-אוטומטי
 מעלה סלילים:  1:10"
 הזנה:  מחסנית של 20 כדורים
 כוונות:  כוונת טלסקופית
 אורך כולל:  34.5 אינץ' (880 מילימטרים)
 אורך קנה:  16 אינץ' (410 מילימטרים)
 משקל ריק:  8.3 ליברות (3.8 קילוגרם)
 טווח אפקטיבי:  600–800 מטר
 טווח מקסימלי:  800 מטר
 דיוק:  0.75 דקת קשת
צלפי לוט"ר של צה"ל עם מערכת נשק צלפים בארט REC10 במבצע שובר גלים.
צלפי לוט"ר של צה"ל עם מערכת נשק צלפים בארט REC10 במבצע שובר גלים, אוקטובר 2022
הבארט REC10 (באנגלית: Barrett REC10, מבוטא "בָּארֶט רֶקטֶן") הוא רובה חצי-אוטומטי בקליבר 7.62x51 מ"מ נאט"ו תוצרת חברת הנשק בארט שנועד לשמש כרובה קלעים וכרובה צלפים חצי-אוטומטי. השם REC הוא ראשי תיבות של Reliability-Enhanced Carbine, "קרבין עם אמינות משופרת".
הדיוק של הבארט REC10 הוא כ-0.75 דקת קשת. בבדיקה במטווח המקבץ הטוב ביותר שלו היה של 0.65 אינץ' בירי ל-100 יארד, השקול ל-0.65 דקת קשת.
היסטוריה

הבארט REC10 נכנס לשירות ביחידה הרב-ממדית ב-2020 וביחידות מובחרות בצה"ל ובסיירות חיל הרגלים ב-2021 במטרה להחליף את רובי ה-SR-25 Mk 11 השחוקים בתפקיד של רובה צלפים חצי-אוטומטי. באותה שנה הוא נקלט גם בימ"ס, יחידות המסתערבים של משמר הגבול.
ב-28 בספטמבר 2022, במהלך מבצע שובר גלים, צלף ימ"ס חיסל מחבל פלסטיני בירי מטווח 710 מטר באמצעות הבארט REC10. החיסול תועד במצלמת אבטחה והפך לוויראלי. הבארט REC10 זכה לחוות דעת וביקורות טובות מצלפי צה"ל, והופעל גם במלחמת חרבות ברזל.
משתמשים

ישראל ישראל :
צה"ל בשימוש על ידי יחידות מובחרות של צה"ל וכל חטיבות החי"ר
ימ"ס (יחידות המסתערבים של משמר הגבול)
ימ"מ (היחידה הלאומית ללוחמה בטרור של משטרת ישראל)
אוקראינה אוקראינה
ראו גם

בארט REC7 (אנ') – "האח הקטן" של ה-REC10, רובה קרבין בקליבר 5.56x45 מ"מ נאט"ו
SR-25 – רובה קלעים/צלפים חצי-אוטומטי, בשירות כוחות הביטחון של ישראל
ערד 7 – רובה קלעים/צלפים חצי-אוטומטי בקליבר 7.62x51 מ"מ נאט"ו המבוסס על ה-IWI ערד הישראלי
בארט MRAD – רובה צלפים מודולרי בריחי תוצרת חברת הנשק בארט, בשירות צה"ל והימ"מ
צליפה בצה"ל
הערות שוליים

↑  דיוק (יכולת הקביצה) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד).
1 2  https://www.ontargetmagazine.com/2019/12/barrett-rec-10/
↑  פוסט של סרפד, פורום צבא וביטחון בפרש, 8 ביולי 2021.
↑  טל אריאל יקיר, "כששאלו אותי בוועדת העיטורים של המשטרה למה מגיעים לי שלושה צל"שים, אמרתי שאני לא יודע.  כל לוחם היה נוהג כמוני", באתר ישראל היום, 13 באוקטובר 2022.
↑   אחיו של המחבל מהפיגוע בדיזנגוף - חוסל בג'נין ע"י כוחות הביטחון, סרטון בערוץ "כאן | חדשות - תאגיד השידור הישראלי", באתר יוטיוב (אורך: 02:56), 28 בספטמבר 2022.
↑  שי לוי, ‏סיכלו מתקפת נוח'בה בחסות החשיכה: הצצה לפעילות הצלפים של צה"ל בעזה, באתר ‏מאקו‏, 1 במרץ 2024.
|  ‏ רובי צלפים בישראל ‏  |
| --- | --- | --- |
|  רובי הצלפים של חיל הרגלים בצה"ל | M24 SWS‏ • בארט REC10‏ • SR-25 Mk 11‏ • ברק (HTR 2000) • רוגר SR-22 •  בארט M82A1 (חה"ן) |  |
|  רובי הצלפים של יחידות מובחרות בצה"ל | M24 SWS‏ • SR-25 Mk 11‏ • PSG1‏ • מאוזר 86SR‏ • SVD דרגונוב • מקמילן TAC-338 • מקמילן TAC-50 • בארט MRAD • בארט REC10 |  |
|  רובי הצלפים של הימ"מ (היחידה המיוחדת ללוחמה בטרור של משטרת ישראל) | בארט MRAD‏ • SR-25 Mk 11‏ • מקמילן ALIAS CS5 |  |
|  רובי הצלפים של הימ"ס (המסתערבים של משמר הגבול) | מאוזר 86SR • רמינגטון מודל 700 משופר • SR-25 Mk 11 • בארט REC10 • רוגר SR-22 |  |
| רובי צלפים תוצרת ישראל | גליל צלפים • M89SR‏ • IWI DAN‏ • רובה צלפים ACE‏ • ערד 7 קלעים-צלפים |  |
צליפה בישראל • צליפה • רובה צלפים •  צבא הגנה לישראל: צליפה בצה"ל •  ימ"מ: צליפה בימ"מ
אסטרואידי אמור

אסטרואידי אמור הם סוגי אסטרואידים שיש להם נקודות במסלוליהם שנפגשות עם המסלול של כדור הארץ ולעיתים גם במסלול של מאדים. לכן יש סיכוי שהאסטרואיד יתנגש בכדור הארץ.
מקור השם

שם האסטרואיד נקרא על שם קופידון (בלטינית - אמור).
השם "אמור" היה השם של "אסטרואיד 1221" שנגלה בשנת 1932. בעקבותיו השם של קבוצת אסטרואידים זו נקראת "אמור".
תנאים לקיום אסטרואיד אמור

קיימים שלושה תנאים שחייבים להתקיים כדי שאסטרואיד ייחשב כאסטרואיד אמור:
האסטרואיד מקיף את מסלולו בפרק זמן העולה על שנה. משמעות הדבר היא שמרחקו הממוצע של האסטרואיד מן השמש חייב להיות גדול יותר מ-AU.
מסלול האסטרואיד אינו חוצה את מסלול כדור הארץ. כלומר הפריהליון של האסטרואיד גדול מהאפהליון של כדור הארץ.
האסטרואיד חייב להיות עצם קרוב-ארץ, כלומר שההפרש בין מרחק האסטרואיד לשמש לבין מרחקו של כדור הארץ לשמש אינו עולה על מרחק הירח מכדור הארץ.
מסלול אסטרואיד אמור

מסלול האסטרואיד בצורת אליפסה המתנגש במסלולו של כדור הארץ ובדרך כלל עובר גם על הציר של מאדים.
כיוון מסלול האסטרואיד האמור משתנה בעקבות השפעת כוח המשיכה של גופים אחרים. כלומר, כאשר קבוצת אסטרואידי האמור כלואים בין שני גופים בעלי כוח משיכה גדול יותר. צורת המסלול של האסטרואיד משתנה בתלוי לגוף עם כוח המשיכה הגדול יותר. לדוגמה, אסטרואיד אמור בעל המסלול הנוטה לצד ימין של כדור הארץ והאסטרואיד נמצא בין כדור הארץ לבין מאדים, כוח המשיכה על מאדים גדול מכוח המשיכה על כדור הארץ, לכן אסטרואיד האמור ישנה את מסלול לכיוון מאדים ויטה לצד שמאל של כדור הארץ.
מסלול אסטרואיד אמור > התנגשות אסטרואידי אמור בכדור הארץ

למרות הגודל והמהירות של אסטרואידי אמור, ישנו סיכוי שהאסטרואידים יתנגשו בכדור הארץ. ההתנגשות של אסטרואידי אמור תלויה בנוסף בכוח ובמהירות תנופה של עצמים או כוכבים שעוברים לידו או הוא עובר לידם.
הסיכויים שאסטרואיד אמור יתנגש בכדור הארץ קרוב ל-0.111113 אחוז.
אסטרואידי אמור אקטיביים (פעילים)

| שם קבוצת האסטרואידים | נקודות הפריהליון | מתי התגלה | מי גילה |
| --- | --- | --- | --- |
| אטן | 0.7901 AU | 7 בינואר 1976 | אלינור הלין |
| אפולו | גדול מיחידה אסטרונומית אחת. קטן מ-1.017 AU | 24 באפריל 1932 | קרל ריינמות' |
| אמור | 1.0832 AU | 12 במרץ 1932 | ה. דלפורט |
מסלולו של האסטרואיד האמורי
הקבוצות של האסטרואידים
ליקוי מאורות

ערך זה עוסק באירוע אסטרונומי. אם התכוונתם לסרט קולנוע בשם זה, ראו .
ליקוי חמה משנת 2006 כפי שנראה מתחנת החלל הבינלאומית
ליקוי מאורות הוא אירוע אסטרונומי המתרחש כאשר גרם שמים נע אל תוך צילו של גרם שמים אחר. המונח משמש לרוב לתיאור ליקוי חמה, כאשר צל הירח עובר על פני כדור הארץ או ליקוי ירח, כאשר הירח נע אל תוך צלו של כדור הארץ. המונח משמש גם לתיאור התופעה בה אחד מירחיו של צדק (או כוכב לכת אחר) עובר בתוך צילו של כוכב הלכת, או כאשר אחד מהירחים נע אל תוך הצל של ירח אחר. כל ליקוי מאורות הוא אירוע הסתרה שבו הגוף שמטיל את הצל מסתיר לגוף המוצל את מקור האור שלו. עם זאת יש אירועי הסתרה רבים אחרים שאינם ליקוי מאורות, כמו כוכב או כוכב לכת מוסתר על ידי הירח או על ידי כוכב לכת אחר.
ליקוי מאורות הוא מצב סיזיגי, כלומר מצב בו שלושה מגרמי השמים נמצאים על קו אחד ישר.
כאמור, שני הליקויים המשמעותיים ביותר בכדור הארץ הם:
ליקוי ירח - מנקודת מבטו של הירח, כדור הארץ מכסה את השמש. הירח נע דרך הצל הנוצר בידי כדור הארץ. האירוע יכול להתרחש רק בזמן ירח מלא.
ליקוי חמה - מנקודת מבטו של כדור הארץ, הירח מכסה את השמש. הירח מטיל צל על פני כדור הארץ. הדבר יכול להתרחש רק בזמן מולד הירח.
ליקוי מלא מתרחש כאשר מקור האור חסום לחלוטין על ידי העצם המסתיר. בליקוי חמה, הצופה נמצא בתוך כתם הצל שיוצר הירח.
ליקוי חלקי מתרחש במקומות בהם רק חלק מהארה חסום על ידי הגוף המסתיר (ליקוי חמה), או כאשר רק חלק מהגוף מוסתר על ידי הצל (ליקוי ירח). בליקוי חמה, הצופה נמצא בחלק הפנומברה של צל הירח.
ליקוי טבעתי הוא ליקוי מלא של מאור כאשר לעין נראית טבעת אור סביב הגוף החוסם. בליקוי חמה הצופה נמצא בתוך חלק האנטומברה של צל הירח. מדובר בצירוף מקרים בכך שהשמש והירח הם בעלי גודל נראה כמעט זהה, דבר המאפשר ליקוי טבעתי. ליקויי טבעת הם זמן אידיאלי לצפייה בהתפרצויות שמש.
ישנו גם ליקוי בן כלאיים המורכב משלושת המצבים. הליקוי מתחיל כליקוי טבעתי, הופך למלא ובסופו חוזר למצב טבעתי.
ליקוי הכולל את השמש, כדור הארץ והירח יכול להתרחש רק כאשר שלושתם נמצאים על אותו הקו. מאחר שמישור המסלול של הירח הוא בהטיה ביחס למישור סיבובו של כדור הארץ (מישור המלקה, קו הליקויים), ליקוי מתרחש רק כאשר שלושת הגופים קרובים להצטלבות שלושת המישורים האלה. השמש עוברת דרך ההצטלבות פעם בשנה, וליקויים מתרחשים בערך אחת לשני חודשים ירחיים. בשנה יכולים להתרחש בין שניים לשבעה ליקויים. הם חוזרים בהתאם למחזורי השמש.
תמונה מליקוי חמה בצרפת בשנת 1999
צמוד צמוד

"צמוד צמוד" הוא שיר של הזמרים הישראלים עומר אדם, אודיה ושרק, שיצא לאור כסינגל ב-16 באפריל 2024. הוא נכתב על ידי השלושה, יחד עם צמד היוצרים דולי ופן, ומפיקי השיר אלירן אליהו ועומרי דהאן.
רקע

ב-21 במרץ 2024, יצא מיני-אלבומו של אדם, "חמישה לילות", שימים ספורים לאחר צאתו הכריז אדם על סדרת הופעות בפארק הירקון, כאשר "צמוד צמוד" יצא לאור ב-16 באפריל, יום המופע השני מתוך הארבע. עומר אדם, שרק ואודיה שיתפו פעולה אחד עם השני בעבר, כאשר אודיה כתבה עבור אדם את השירים "אני" ו"יצאה שבת" מתוך האלבום סוף העולם (2023), ועם שרק את שירו "שחר חיון" מתוך המיני-אלבום דמעות של גבר (2024), ואדם שיתף פעולה עם שרק בשירים "סטלות" של שרק לו ביצע אדם גרסת כיסוי, "תרקוד לנצח" אותו שרק כתב עבור אדם ו"השמחה / מדברים על שלום" אותו ביצעו השניים יחד. בשיר מופיע ציטוט מתוך הלהיט האינטרנטי "כוסית היא כוסית" משנת 2009.
בשיר מופיעה שורה המתייחסת למוצאו של אדם ומשפחתו, ממושב מגוריו משמר השבעה.
הצלחה מסחרית

השיר נכנס למקום העשירי במצעד היטליסט של מאקו. שבוע לאחר מכן, הגיע השיר למקום הראשון. בכך, הפך אדם לאמן הראשון ששיריו החליפו אחד את השני במקום הראשון במצעד, כאשר "צמוד צמוד" החליף את "רק שלך" מתוך חמישה לילות. זהו גם שירו השלישי של אדם במקום הראשון במצעד, מה שהפך את אדם לאמן בעל מספר השירים הרב ביותר במקום הראשון במצעד זה.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | מדיה פורסט ישראל | 3 |  |
|  ישראל | היטליסט | 1  |  |
|  ישראל | המצעד הרשמי של גלגלצ | 1 |  |
|  ישראל | העשירייה | 1 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | מדיה פורסט ישראל | 41 |  |
|  ישראל | היטליסט | 4 |  |
|  ישראל | גלגלצ | 23 |  |
|  ישראל | כאן גימל | 7 |  |
|  ישראל | רדיו דרום | 20 |  |
ידותון

בסביבות שנת 845 לספירה, צרפת. ידותון מנגן על כלי בצורת חצוצרה. מתוך תנ"ך ויויאן.
יְדוּתוּן הוא דמות מקראית, אבי משפחת משוררים מהלויים, הנושאת שם זה. שמו מוזכר בספר דברי הימים א', פרק ט', פסוק ט"ז וכן בפרק כ"ה, פסוק ג'.
בכתבים

ידותון מוזכר שלישי לפי סדר משפחות המשוררים ”לִידוּתוּן – בְּנֵי יְדוּתוּן גְּדַלְיָהוּ וּצְרִי וִישַׁעְיָהוּ חֲשַׁבְיָהוּ וּמַתִּתְיָהוּ שִׁשָּׁה, עַל יְדֵי אֲבִיהֶם יְדוּתוּן בַּכִּנּוֹר, הַנִּבָּא, עַל-הֹדוֹת וְהַלֵּל לַה'”. השירה בספר דברי הימים נתפסה כהינבאות. ייתכן כי הנביאים נמנו עם אנשי הקודש במשכן ובבמות הפולחן וזאת בנוסף על תפקידם כמשוררים.
ידותון מונה לתפקידו בבית ה' בימי דוד המלך יחד עם הימן, ואסף. עוד מסופר בספר דברי הימים שידותון היה "חוזה המלך". רש"י בפירושו לפסוק זה מסביר: ”חוזה המלך - כל אחד ואחד היה חוזה”.
ששת בניו שימשו בראש משמרות הקודש כפי שקבע דוד המלך. צאצאי ידותון תיפקדו כמשוררים בימי בית שני בימיו של נחמיה.
בכותרת שלושה מזמורי תהילים, מופיעה הכתובת המייחסת את המזמורים לידותון. חלק מהפרשנים, דוגמת האבן עזרא, סוברים שמזמור ל"ט בתהילים חובר על ידי ידותון. יש הטוענים כי דוד חיבר את המזמור ומסר אותו לידותון שינגנו. הסיבה לקושי בזיהוי המחבר נעוצה בכך שבכותרות המזמורים מופיע שם נוסף לידותון. לדעת אחרים, ידותון הוא מושג מוזיקלי אשר שימש בפולחן באותה עת. רש"י מפרש את השם ידותון כשם של כלי נגינה, על פי צירוף המילים: ” עַל-יְדוּתוּן”.: ” על ידותון - שם כלי שיר ומדרש אגדה על הדתות ועל הדינין הנגזרים על ישראל מאויביהם.” לעומת זה, בתחילת ספר תהילים כותב רש"י: ”וחלוקין על ידותון – יש אומרים: אדם היה, כמו שכתוב בדברי הימים, ויש אומרים: אין ידותון שבספר זה אלא על שם הדתות והדינים של גזירות שעברו עליו ועל ישראל.”
במסכת בבא בתרא שבתלמוד הבבלי, מייחסים את כתבי דוד בין היתר לידותון: ”דוד כתב ספרו על ידי עשרה זקנים: על ידי אדם הראשון, על ידי מלכי-צדק, ועל ידי אברהם, ועל ידי משה, ועל ידי הימן ועל ידי ידותון, ועל ידי אסף, ועל ידי שלושה בני קורח”.
הערות שוליים

↑  ספר דברי הימים א', פרק כ"ה, פסוק א'
↑  שרה יפת, אמונות ודעות בספר דברי הימים ומקומן בעולם המחשבה המקראית, ירושלים, מוסד ביאליק, 1995, עמ' 394.
↑  בנימין אופנהיימר, הנבואה הקדומה בישראל, ירושלים, מאגנס, תשל"ג, עמ' 4.
↑  ספר דברי הימים ב', פרק ל"ה, פסוק ט"ו
↑  ספר דברי הימים א', פרק כ"ה, פסוק ט'
↑  ספר נחמיה, פרק י"א, פסוק י"ז
↑  ספר תהילים, פרק ל"ט, פסוק א'; פרק ס"ב, פסוק א'; פרק ע"ז, פסוק א'
↑  דוד כהן - צמח, עולם התנ"ך: תהילים כרך א', תל אביב, דודיזון עתי, 1995, עמ' 174-173.
↑  ספר תהילים, פרק ס"ב, פסוק א'
↑  רש"י על תהלים א' א'
↑  בבא בתרא, י"ד-ט"ו.
| --- | --- |
בקרת זהויות :  GND: 1222695898  VIAF: 15160725541110180479   WorldCat (עם VIAF): 15160725541110180479
כלל ביטוח

ערך זה עוסק בחברת ביטוח ישראלית. אם התכוונתם לחברת האם שלה, ראו .
| --- | --- |

מטה כלל ביטוח במגדל עתידים
 נתונים כלליים
 סוג:  חברה פרטית
 תקופת הפעילות:  חברת הביטוח "אררט" 1948 חברת הביטוח "יובל" 1962 – הווה
 מיקום המטה:  ראול ולנברג 36 תל אביב
 משרד ראשי:  קריית עתידים, תל אביב
 בעלות:  כלל החזקות עסקי ביטוח (99.98%)
 ענפי תעשייה:  ביטוח, פנסיה ופיננסים
 מוצרים עיקריים:  ביטוח רכב, ביטוח דירה, קרן פנסיה, קרן השתלמות, משכנתא הפוכה, קופות גמל, ביטוח חיים, חיסכון ארוך טווח, ביטוח עסקים
 יו"ר:  חיים סאמט
 מנכ"ל:  יורם נוה
 עובדים:  כ-4,400
  
 www.clalbit.co.il
 
סמליל החברה עד שנות ה-80
סמליל החברה עד שלהי 2024
כלל חברה לביטוח בע"מ, המוכרת במותג "כלל ביטוח ופיננסים", היא אחת מקבוצות הביטוח והפנסיה הגדולות והמובילות בישראל. החברה היא חברה בת (99.98%) של חברת כלל החזקות עסקי ביטוח בע"מ, שמניותיה נסחרות בבורסה לניירות ערך בתל אביב, ללא בעל שליטה. נתח השוק של הקבוצה במונחי פרמיות שהורווחו ברוטו עומד על כ-16% משוק הביטוח, והיקף הנכסים המנוהלים על ידה עומד על כ-295 מיליארדי ש"ח (נכון לסוף דצמבר 2022).
כלל חברה לביטוח בע"מ מדורגת בדירוג ilAA+ על ידי Standard & Poor's Maalot, ובדירוג AA1.IL על ידי מידרוג. הקבוצה מחזיקה בסוכנויות ביטוח, קרנות פנסיה, קופות גמל, קרנות השתלמות וחברות למתן אשראי. כלל החזקות עסקי ביטוח מעסיקה כ-4,400 עובדים ופועלת ביחד עם כ-2,000 סוכני ביטוח.
היסטוריה

קונצרן "כלל" נכנס לעסקי הביטוח בשנת 1978, כאשר רכש את חברת הביטוח "יובל" ובשנת 1979 שינה את שמה ל"כלל ביטוח". חברת הביטוח "יובל" החלה לפעול בשנת 1962 כחברת ביטוח ממשלתית תחת השם "יובל חברת הביטוח לישראל בע"מ" במטרה לבטח רכוש ממשלתי. ב-1968 הורשתה "יובל" לפעול גם כמבטחת במגזר הפרטי, והוחלט למכור את החברה. "יובל" נמכרה לקבוצת משקיעים בראשות מנכ"ל החברה ג'סי קפלן ועו"ד יגאל ארנון. עו"ד יגאל ארנון החזיק 25% מחברת "יובל" והמשיך להחזיק במניות גם לאחר שהפכה ל"כלל ביטוח".
בשנים 1982–1983 רכש קונצרן "כלל" את השליטה בחברת הביטוח "אררט" על ידי רכישה של 33% ממניותה בבורסה לניירות ערך בתל אביב. בשנת 1985 רכש את חברת הביטוח "אריה".
"כלל החזקות עסקי ביטוח בע"מ" נוסדה בשנת 1987 במטרה לרכז את עסקי הביטוח של קונצרן "כלל" בחברת החזקות אחת. המטרה הייתה להקים קבוצת ביטוח שתתחרה בחברת הביטוח הגדולה בישראל אז - "הסנה". ב-1988 החלו מניות החברה להיסחר בבורסה לניירות ערך בתל אביב. ב-1989 עקפה את חברת "הסנה" והייתה לחברת הביטוח הגדולה בישראל.
בשנת 1992 רכשה כלל ביטוח חלק מתיק הביטוח של "הסנה, חברה ישראלית לביטוח", וחלק מתיק הביטוח של חברת הביטוח "צור שמיר".
בשנת 1998 רכשה כלל ביטוח את "החברה הישראלית לביטוח אשראי בע"מ", ושמה שונה ל"כלל ביטוח אשראי בע"מ".
בשנת 1999 רכשה כלל את חברת הביטוח "עילית", שהייתה בבעלות אברהם רינות, שקודם להקמתה היה מנכ"ל חברת "אררט" וחזר לנהל אותה. באותה עת החל גם מהלך של מיזוג כל החברות הבנות לחברת ביטוח אחת.
ביולי 2000 עברה החברה האם "כלל החזקות עסקי ביטוח" לשליטת חברת ההחזקות "אי די בי חברה לפיתוח". בשנים 2016–2018 מכרה בהדרגה קבוצת "אי די בי" את כל המניות שהחזיקה. בשנת 2020 הפכה חברת אלרוב נדל"ן ומלונאות לבעלת המניות הגדולה בחברה האם, כשבבעלותה 14.06% ממניות החברה האם.
ב-31 באוקטובר 2019 הודיעה החברה על הפסקת שיווק ביטוח סיעוד לפרט, על רקע הודעתה של מבטחת המשנה הגדולה בתחום זה בשוק הישראלי, חברת "סקור", על יציאתה מישראל בעסקים שאינם ביטוח כללי.
ב-15 בספטמבר 2024 החלה החברה במיתוג חדש ללוגו החברה תחת הסיסמה שפה תקשורתית חדשה בכלל.
היסטוריה > עסקת כלל - מקס

בשנת 2023 הושלמה עסקת כלל - מקס, כמעט שמונה חודשים לאחר חתימתה. במסגרת העסקה רכשה כלל אחזקות את חברת כרטיסי האשראי מקס לפי שווי של 2.47 מיליארד שקל מידי קרן ורבורג פינקוס (75%) ושותפותיה.
השלמת העסקה עוררה עניין רב בענף הביטוח והפיננסים הן בשל היקפה והן בשל השלכותיה האפשריות. גורמים בענף כרטיסי האשראי העריכו כי המטרה המרכזית ברכישות הללו היא הקטנת התלות של חברות הביטוח בשוק ההון. חברות כרטיסי האשראי נחשבות לבעלות רווחיות יציבה וצומחת, שאינה מושפעת כמעט ממצב שוק ההון, בניגוד לתלות הגבוהה של רווחי חברות הביטוח עצמן בשוק ההון.
השקעות

בהובלת ברק בנסקי, שהתמנה לתפקיד מנהל ההשקעות הראשי של כלל ביטוח בסוף 2022, השקיעה החברה מאות מיליוני שקלים בחברות שונות, עם דגש על תחום הנדל"ן. ההשקעות כללו:
אפריקה מגורים: השקעה של עד 770 מיליון שקל.
אקרו נדל"ן: השקעה של 100 מיליון שקל.
אמות: השקעה של 220 מיליון שקל.
שיכון ובנייה נדל"ן הפרטית: השקעה של עד 400 מיליון שקל.
אאורה: השקעה של 110 מיליון שקל.
השקעות אלו הן חלק מאסטרטגיית החברה להגדיל את חשיפת תיקי העמיתים לנדל"ן למגורים בישראל.
בנוסף בוצעה השקעה בתחומים שונים הכוללת את:
אל על: השקעה של 120 מיליון שקל.
רכישת 10% מערד השקעות: השקעה של 250 מיליון שקל.
רכישת 9 מאלקטריאון: השקעה של 86 מיליון שקל.
רכישת מניות של בנק הפועלים: השקעה של 336 מיליון שקל.
משק אנרגיה: השקעה של כ-200 מיליון שקל, שיסייעו לממן את הרכישה של תחנת הכוח אשכול בידי החברה-הבת דליה אנרגיה
תחומי פעילות

| --- | --- |
 ביטוח כללי  ביטוח חיים  חיסכון ארוך טווח (קרנות הפנסיה, קרנות השתלמות, קופות גמל)  אשראי ומימון:  ביטוחי בריאות  ביטוח משכנתא  ביטוח לעסקים  שירותים פיננסיים
חברות בנות

חברות בנות של החברה הן:
כלל ביטוח אשראי בע"מ (80%): נוסדה ביוני 1981 בשם החברה הישראלית לביטוח אשראי בע"מ ונרכשה על ידי כלל ביטוח ב-1998. עוסקת בביטוח סיכוני אשראי בישראל.
כללביט מימון בע"מ (100%): עוסקת בהנפקת איגרות חוב והפקדת תמורתן ב"כלל חברה לביטוח". החברה היא חברה מדווחת, שאיגרות החוב שלה נסחרות בבורסה לניירות ערך בתל אביב.
החברה האחות כללביט מערכות בע"מ היא זרוע המחשוב של כלל חברה ביטוח בע"מ.
ראו גם

כלל החזקות עסקי ביטוח
הערות שוליים

↑  מוזר יחתם ההסכם על רבישת "יובל", דבר, 20 בנובמבר 1978
↑  חברת הביטוח "יובל" עברה לבעלות "כלל", דבר, 9 באוגוסט 1979
↑  הפחיתו דמי הפרמיות בגלל הפעלת "יובל", דבר, 22 במרץ 1962
↑  שאילתה על חדירת "יובל" לתחום הביטוח הפרטי, דבר, 6 במרץ 1968
↑  חברות ממשלתיות, הצופה, 23 ביולי 1968
↑  כלל ו"הסנה" מתעניינות ברכישת חברת "יובל", דבר, 22 ביוני 1978
↑  שני - מנכ"ל "יובל", דבר, 27 בנובמבר 1978
↑  אלה לוי-וינריב , ‏עו"ד יגאל ארנון: "לא נפגעתי מהמשבר. אז היו לי 100 מיליון ועכשיו 30 מיליון. גם אם אפסיד יותר זה לא אסון. אם יהיו לי 4 מיליון, לא יספיק לי?", באתר גלובס, 7 באפריל 2009
עו"ד יגאל ארנון מכר מניות כלל ביטוח ב-4.5 מ' ש', באתר גלובס, 4 ביוני 1997
↑  "כלל" תדון במכירת "אררט", מעריב, 12 במאי 1983
↑  חברת "אריה תימכר ל"כלל", מעריב, 27 בנובמבר 1985 ראשי קונצרן "כלל" מטפלים בקידום עיסקי הביטוח, מעריב, 14 בינואר 1986
↑  דוד ליפקין, כלל מקימה חברת אחזקות שתשלוט על פעילותה בתחום הביטוח, מעריב, 6 באפריל 1987
↑  אלעזר לוין, כלל דולקת אחרי הסנה, חדשות, 18 ביוני 1986
↑  הנפקות "כלל ביטוח" ו"דלתא גליל" אשרו, מעריב, 5 בפברואר 1988
↑  אלעזר לוין, כלל היא קבוצת הביטוח הגדולה בארץ - הסנה הפסידה את הבכורה, חדשות, 10 ביולי 1989
↑  רונית מורגנשטרן, הסנה חייבת לצור שמיר כ-10 מ׳ ש׳, חדשות, 29 בדצמבר 1992
↑  אלעזר לוין, ‏כלל ביטוח במו"מ מתקדם לרכישת 60% ממניות החברה לביטוח אשראי, באתר גלובס, 30 באוקטובר 1997
אלעזר לוין, ‏אורי לוי מונה למנכ"ל החברה לביטוח אשראי, באתר גלובס, 10 במאי 1998
↑  אלעזר לוין, ‏רינות שוב בפיסגת האררט, באתר גלובס, 29 ביוני 1999
↑  רון שטיין, ‏סלינגר למשה טרי: מכור עוד 5% ממניות כלל ביטוח תוך חודשיים, באתר גלובס, 31 באוקטובר 2017
↑  רון שטיין, ‏כלל ביטוח ואיילון מצטרפות לרוב המתחרות ומפסיקות לשווק פוליסות סיעוד לפרט ללקוחות חדשים, באתר גלובס, 31 באוקטובר 2019
↑  עירית אבישר, אחרי שמונה חודשים מהחתימה: מקס עברה לבעלות קבוצת כלל, באתר כלכליסט, 27 במרץ 2023
↑  כלל ביטוח נכנסת לדיור המוגן: תשקיע עם מגדלי הים התיכון עד 3.3 מיליארד שקל, באתר www.msn.com
↑  שיכון ובינוי בעסקה של מאות מיליונים: כלל רוכשת את מניות החברה, באתר אייס, 1 באוקטובר 2023
↑  אודות כלל ביטוח אשראי, באתר כלל ביטוח ופיננסים
↑
כללביט מימון בע"מ, באתר הבורסה לניירות ערך בתל אביב
כללביט מימון בע"מ, באתר "מאיה"
| חברות ביטוח בישראל |
| --- | --- | --- |
| חברות פעילות | AIG • ביטוח ישיר • איילון • ביטוח חקלאי • הכשרה • הפניקס • הראל • ווישור • כלל ביטוח • מגדל • מנורה מבטחים • ענבל • שירביט • שלמה ביטוח • שומרה • ליברה • קרנית • הפול |  |
| סוכניות מובילות | מבטח סימון • מדנס |  |
| חברות שנסגרו | אבנר • אליהו • הסנה |  |
המפקח על הביטוח • התאגיד המנהל של המאגר לביטוח רכב חובה בע"מ (הפול) • איגוד חברות הביטוח בישראל • התאחדות חברות לביטוח חיים בע"מ
| --- | --- |
בקרת זהויות :  NLI: 987007298642805171